open-index/open-wikipedia-markdown huggingface dataset:
பாகன் டத்தோ மாவட்டம்

**பாகன் டத்தோ மாவட்டம்** (*Bagan Datuk District*) என்பது மலேசியா, பேராக் மாநிலத்தின் தென்மேற்குப் பகுதியில் அமைந்துள்ள ஒரு மாவட்டம் ஆகும். இந்த மாவட்டம் 951 சதுர கிலோமீட்டர் பரப்பளவைக் கொண்டுள்ளது. இதன் மக்கள் தொகை 70,300 ஆகும்.

இந்த மாவட்டத்தின் வடக்கில் இருக்கும் பேராக் ஆறு, மஞ்சோங் மற்றும் மத்திய பேராக் பகுதிகளைப் பிரிக்கின்றது. தெற்கில் இருக்கும் பெர்ணம் ஆறு, சிலாங்கூர் மாநிலத்தின் சபாக் பெர்ணம் நகரத்தைப் பிரிக்கின்றது. வடகிழக்கில் முவாலிம் மற்றும் ஹீலிர் பேராக் மாவட்டங்கள் அமைந்து உள்ளன.

இந்த மாவட்டத்தின் தலைநகரம் பாகன் டத்தோ நகரம். இந்த மாவட்டத்தில் அமைந்துள்ள இதர இடங்கள் ஊத்தான் மெலிந்தாங்; ருங்குப். பேராக் மாநிலத்தில் மிகப்பெரிய அளவில் தேங்காய்கள் இங்குதான் உற்பத்தியாகின்றன.

## வரலாறு
பாகன் டத்தோ தொடக்கக் காலத்தில் கம்போங் பாசாங் அப்பி (Kampung Pasang Api) எனும் இடத்தில் நிறுவப்பட்டது. பாகன் டத்தோ இப்போது இருக்கும் பகுதி முன்பு சுங்கை கெலிங் என்று அழைக்கப்பட்டது.

2016 ஜனவரி மாதம், பேராக் சுல்தான், பேராக் முதலமைச்சர் மற்றும் பேராக் மாநிலச் செயலாளர் ஆகியோரின் ஒப்புதலுக்குப் பிறகு, பாகன் டத்தோ பகுதி பேராக் மாநிலத்தில் தன்னாட்சி பெற்ற ஒரு துணை மாவட்டமாக அறிவிக்கப்பட்டது. 

பின்னர் 2016 ஜூன் 15-ஆம் தேதி, ஒரு முழு மாவட்டமாகத் தகுதி உயர்த்தப் பட்டது. அடுத்து 2016 டிசம்பர் 29-ஆம் தேதி, ***பாகன் டத்தோ*** எனும் பெயர் ***பாகன் டத்துக்*** என மாற்றம் செய்யப்பட்டது.

## நிர்வாகப் பிரிவுகள்
பாகன் டத்தோ மாவட்டம் 4 முக்கிம்களாகப் பிரிக்கப்பட்டு உள்ளது. ஒரு மாவட்டத்தின் ஒரு துணைப் பிரிவு முக்கிம் (Mukim) என அழைக்கப் படுகின்றது.

* பாகன் டத்தோ (Bagan Datuk) முன்பு (Bagan Datoh)
* ஊத்தான் மெலிந்தாங் (Hutan Melintang)
* ருங்குப் (Rungkup)
* தெலுக் பாரு (Teluk Bharu)

இந்த மாவட்டத்தில் 46 கிராமங்கள் உள்ளன. தவிர 8 சீனர் மீன்பிடி கிராமங்களும்  உள்ளன.

## மலேசிய நாடாளுமன்றம்
மலேசிய நாடாளுமன்றத்தின் மக்களவையில் (டேவான் ராக்யாட்) பாகன் டத்தோ மாவட்டத்தின் நாடாளுமன்றத் தொகுதிகள்.


## பேராக் மாநிலச் சட்டமன்றம்
பேராக் மாநிலச் சட்டமன்றத்தில் பாகன் டத்தோ மாவட்டப் பிரதிநிதிகள்; (2018-ஆம் ஆண்டு பொதுத் தேர்தல் முடிவுகள்):


## மேலும் காண்க
* மலேசிய மாவட்டங்கள்

## மேற்கோள்கள்

## வெளி இணைப்புகள்
* 

பகுப்பு:மலேசியாவின் மாவட்டங்கள்‎
பகுப்பு:பேராக் மாவட்டங்கள்
குருங்காடை

**குருங்காடை** [Common buttonquail or Small buttonquail (*Turnix sylvaticus*)] என்பது டர்னிசிடே குடும்பத்தைச் சார்ந்த ஒரு கருங்காடை வகைப் பறவை ஆகும். இவை காடைகளைப் போல் தோற்றமளித்தாலும் காடை குடும்பத்தை விடவும் கரைப்பறவைகளுக்கே நெருக்கமானவை.

## பரவல்
ஐரோப்பாவில் தெற்கு ஸ்பெயின் ஆப்பிரிக்காவின் வட பகுதியில் மொரோக்கோ, ஆப்பிரிக்காவின்  வடமேற்கு, கிழக்கு மற்றும் தென் பகுதிகள், மத்திய கிழக்கு நாடுகளின் தென் பகுதி, இந்தியத் துணைக்கண்டத்தின் மத்தியப் பகுதி, வடமேற்குப் பகுதி, மத்திய வடக்கு மற்றும் மத்திய தென் பகுதிகள், மியான்மர், தாய்லாந்து, கம்போடியா, மலேசிய மற்றும் இந்தோனேசியத் தீவுகள். தமிழ்நாட்டில் குருங்காடை மிகவும் அரிதாகவே காணப்படுகின்றது.

## உடலமைப்பும் கள அடையாளங்களும்
13 முதல் 16&nbsp;cm வரை நீளம் இருக்கும்; வெளிர் மஞ்சள் நிறக் கண், மங்கலான புருவம் இத்துடன்  செம்பழுப்பு நிற உடலும் கூர்மையான வாலும் கொண்டது.   ஆண் பறவை பெண்ணை விடச் சிறியது.

## மேற்கோள்கள்

பகுப்பு:தமிழ்நாட்டில் காணப்படும் பறவைகள்
பகுப்பு:தெற்காசியப் பறவைகள்
பகுப்பு:காடைகள்
இரா. மூர்த்தி

**ஐட்ரீம் இரா.மூர்த்தி** (*IDream R. Murthy*) ஓர் இந்திய அரசியல்வாதியும் தமிழக சட்டமன்ற உறுப்பினரும் ஆவார். இவர் 2021ஆம் ஆண்டு தமிழக சட்டசபைக்கான தேர்தலில் இராயபுரம் தொகுதியிலிருந்து திராவிட முன்னேற்றக் கழகத்தின் வேட்பாளராகப் போட்டியிட்டு தமிழக சட்டமன்றத்திற்குத் தேர்ந்தெடுக்கப்பட்டார்.

1966 ஆண்டு ஜூன் மாதம் 09 ஆம் நாள், இராயபுரத்தில் உள்ள ஆர். எஸ். ஆர். எம். மகப்பெறு மருத்துவமனையில் பிறந்தார்.

இவர் இராயபுரத்தில் உள்ள "ஐட்ரீம் சினிமாஸ்"-இன் உரிமையாளர் ஆவார். இவருக்கு மகன் ரிஷிக்கேஷ் ஸ்ரீராம், ராகுல் என இருமகன்கள் உள்ளனர்.

### சட்டமன்ற உறுப்பினராக

## மேற்கோள்கள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
பகுப்பு:திராவிட முன்னேற்றக் கழக அரசியல்வாதிகள்
பகுப்பு:16 ஆவது தமிழ்நாடு சட்டமன்ற உறுப்பினர்கள்
பகுப்பு:திராவிட முன்னேற்றக் கழக சட்டமன்ற உறுப்பினர்கள்
பானீர்

**பானீர்** (*Banir*) என்பது மலேசியா, பேராக் மாநிலத்தில், தாப்பா மாவட்டத்தில் அமைந்து உள்ள ஒரு சிறிய கிராமப்புற நகரம் ஆகும். தாப்பா நகரத்தில் இருந்து 5 கி.மீ.; வடக்கே அமைந்து உள்ளது. 

பானீர் என்பது ஒரு மலாய்ச் சொல். மரத்தின் அடிப்பகுதி பிரிக்கப்பட்டு, அந்த மரத்தின் அடிப்பகுதியில் இருந்து வளரும் மர வகையைச் சேர்ந்தது.

## பொது

இங்கு 1917-ஆம் ஆண்டில் பானீர் எனும் பெயரில் ஒரு ரப்பர் தோட்டம் இருந்து உள்ளது. 400 ஏக்கர் பரப்பளவு. பானீர் தோட்டம் பிரித்தானியர்களுக்குச் சொந்தமான தோட்டமாகும். ஏறக்குறைய 25 தமிழர்க் குடும்பங்கள் தொழில் செய்து உள்ளனர். 

தாப்பாவில் இருந்து மூன்று மைல் வடக்கே இருந்தது. அருகில் பானீர் கிராமம். அந்தக் கிராமத்திற்குச் செல்ல வேண்டும் என்றால் பானீர் கிராமத்தைக் கடந்து செல்ல வேண்டும். இந்தக் கிராமத்தில் சுமத்திராவைச் சேர்ந்த குடியேறிகள் சிலர் சிறிய ரப்பர் தோட்டங்களை வைத்து இருந்தார்கள். 

அந்த இடத்தில் இப்போது கம்போங் பாரு பானீர் என்று ஒரு கிராமம் உருவாகி உள்ளது. தாப்பா நாடாளுமன்றத் தொகுதியிலும் செண்டிரியாங் சட்டமன்றத் தொகுதியிலும் கம்போங் பானீர் என்று பதிவாகி உள்ளது.

## மேற்கோள்கள்

பகுப்பு:மலேசிய நகரங்கள்
பகுப்பு:பேராக் நகரங்கள்
பகுப்பு:பேராக்
லோலாப் பள்ளத்தாக்கு

**லோலாப் பள்ளத்தாக்கு** (*Lolab Valley*) என்பது இமயமலை  பள்ளத்தாக்காகும். இது இந்தியாவின் ஜம்மு-காஷ்மீர் பகுதியில் அமைந்துள்ளது.

பள்ளத்தாக்கின் நுழைவாயில் குப்வாரா நகரிலிருந்து வடக்கே 9 கி.மீ. (5.6 மைல்) தொலைவில் அமைந்துள்ளது. பள்ளத்தாக்கின் மையம் ஜம்மு-காஷ்மீரின் தலைநகரான சிறிநகருக்கு வடமேற்கே 114 கி.மீ. (71 மைல்) தொலைவிலும் அமைந்துள்ளது. 15 மைல் (24 கி.மீ) நீளமுள்ள இந்த நீள்வட்ட வடிவ பள்ளத்தாக்கு, சராசரியாக 2 மைல் (3.2 கி.மீ) அகலம் கொண்டது.

## நிலவியல்
லோலாப் பள்ளத்தாக்கு குப்வாராவின் ஒரு தொகுதியான சோகம் லோலாப்பின் அதிகார எல்லைக்குள் அமைந்துள்ளது. இது தெற்கே காஷ்மீர் பள்ளத்தாக்குக்கும், வடக்கே நீலம் பள்ளத்தாக்குக்கும் எல்லையாக உள்ளது. மேலும், பந்திபோராவிலிருந்து  கிழக்கே நாக்மார்க் சமவெளிகளால் பிரிக்கப்பட்டுள்ளது. இது கிழக்கிலிருந்து மேற்கு நோக்கி பாயும் லஹ்வால் ஆற்றின் ஓட்டத்தால் உருவாகிறது. லோலாப் பள்ளத்தாக்கு 9 பல பழங்கால நீரூற்றுகள், அடர்ந்த பைன் மற்றும் பிர் காடுகளால் சூழப்பட்டுள்ளது. பழ மரங்களான ஆப்பிள், சேலாப்பழம், குழிப்பேரி, பாதாமி, வாதுமை போன்றவை பள்ளத்தாக்கில் பொதுவானவை. இது "ஜம்மு-காஷ்மீரின் பழக் கிண்ணம்" என்றும் அழைக்கப்படுகிறது. இந்த பள்ளத்தாக்கில் கலரூஸின் குகைகள் போன்ற பல இயற்கை அடையாளங்களும் சுற்றுலா இடங்களும் உள்ளன.

## சூழலியல்
இப்பகுதியில் உள்ள மற்ற பள்ளத்தாக்குகளைப் போலவே, லோலாப் பள்ளத்தாக்கிலும் பல இமயமலை காட்டு விலங்குகள் உள்ளன. அவற்றில் இமயமலை கருப்புக் கரடி, இமயமலை பழுப்புக் கரடி, பனிச்சிறுத்தை, மலை ஆடுகள், மார்க்கோர் காட்டு ஆடு, காசுமீர் மான், கஸ்தூரி மான் ஆகியவை அடங்கும். லோலாப் பள்ளத்தாக்கு நீலம் பள்ளத்தாக்குக்கு அருகில் உள்ளது. மேலும் இது கட்டுப்பாட்டுக் கோட்டால் பிரிக்கப்பட்டுள்ளது.  பள்ளத்தாக்கு பல ஆயுதப் போர்களைக் கண்டுள்ளது.  இதன் விளைவாக பல காட்டு விலங்குகள் இடம்பெயர்ந்துவிட்டன.

## அணுகல்
லோலாப் பள்ளத்தாக்கானது சாலை வழியாக சிறீநகர், சிறீநகர் வானூர்தி நிலையம் போன்ற இடங்களுக்கு நன்கு இணைக்கப்பட்டுள்ளது. ஆனால் ஒரு பேருந்து 114 கி.மீ. (71 மைல்) தூரத்தை கடக்க மூன்று மணி நேரம் எடுத்துக் கொள்கிறது. மேலும் சோப்பூர் மற்றும் குப்வாரா நகரங்கள் வழியாக செல்கிறது. லோலாப் பள்ளத்தாக்கில், ஒரு சில சுற்றுலா குடிசைகள் மற்றும் பல முகாம் தளங்கள் உள்ளன. இது காஷ்மீரின் சிறந்த சுற்றுலா தலங்களில் ஒன்றாகும்.

## சுற்றுலா
லோலாப்பிற்கு வருகை தரும் பயணிகள் சில சமயங்களில் லால்போரா கிராமத்திலிருந்து 1 கி.மீ தூரத்தில் அமைந்துள்ள துறவி காஷ்யப ரிஷியின் ஓய்விடத்திற்கு வருகிறார்கள். மூன்று அடி ஆழம் மற்றும் தெளிவான தெளிவான நீரைக் கொண்டுள்ள லாவ்னாக் என்ற நீரூற்றும், மற்றொரு பெரிய நீரூற்றான கௌரி நீரூற்றும் அருகிலேயே காணப்படுகிறது.

## கவிதை
லோலாப் பள்ளத்தாக்கை ஒருமுறை உருது கவிஞர் முகமது இக்பால் பார்வையிட்டு இதைப்பற்றி *ஓ வாலி ஆப் லோலாப்!* என்ற வரிகளில் ஒரு கவிதையை எழுதியுள்ளார்.

## மேலும் காண்க
* குப்வாரா மாவட்டம்

## மேற்கோள்கள்

## வெளி இணைப்புகள்
*Lolab Valley

பகுப்பு:குப்வாரா மாவட்டம்
பகுப்பு:Coordinates on Wikidata
பகுப்பு:ஜம்மு காஷ்மீர் புவியியல்
பகுப்பு:பள்ளத்தாக்குகள்
சுதா கார்கள் அருங்காட்சியகம்

**சுதா கார்கள் அருங்காட்சியகம்** ( *Sudha Cars Museum* ) என்பது இந்திய மாநிலமான தெலங்காணாவின் ஐதராபாத்தில் அமைந்துள்ள ஒரு ஆட்டோமொபைல் அருங்காட்சியகமாகும். அருங்காட்சியகம் அன்றாட பொருட்களை ஒத்த "வித்தியாசமான கார்களை" காட்சிப்படுத்துகிறது. இந்த கார்கள் கன்யாபொயினா சுதாகர் (முக்கியமாக **கே. சுதாகர்** அல்லது கே. சுதாகர் யாதவ் என்று அழைக்கப்படுபவர்) கையால் தயாரிக்கப்படுகின்றன. இவர் இதை தனது பள்ளி நாட்களில் தனது பொழுதுபோக்காக ஆரம்பித்து 2010இல் அர்ப்பணிக்கப்பட்ட அருங்காட்சியகத்தை திறந்தார்.

## கண்காட்சிகள்
சுதாகர் யாதவுக்கு சிறுவயதிலிருந்தே மோட்டார் கார்கள் மற்றும் இயக்கவியல் மீது விருப்பம் இருந்தது. இவர் தனது 14 வயதில் தனது முதல் காரை உருவாக்கினார். இவரது பெயர் 2005 ஆம் ஆண்டில் கின்னஸ் உலக சாதனைகளில் மிகப்பெரிய முச்சக்கர வண்டிகளின் வகைப்பாட்டில் இருந்தது. 2005 சூலை 1 அன்று இவர் ஐதராபாத்தில் மிகப்பெரிய முச்சக்கர வண்டியை சாலையில் ஓட்டினார். இதன் ஒட்டுமொத்த உயரம் 12.67 மீட்டர் (41.6 அடி) ஆகும். 5.18 மீட்டர் (17.0 அடி) மற்றும் நீளம் 11.37 மீட்டர் (37.3 அடி). யாதவைப் பற்றியும் இவரது அருங்காட்சியகமும் லிம்கா சாதனைகள் புத்தகத்தில் குறிப்பிடப்பட்டுள்ளன. மேலும் *ரிப்லியின் பிலீவ் இட் ஆர் நாட்!*  என்ற நிகழ்ச்சியிலும் இடம் பெற்றுள்ளது.

அருங்காட்சியகத்தின் அனைத்து கண்காட்சிகளும் காரின் உருவாக்கம், உற்பத்தி செய்ய எடுத்த நேரம் மற்றும் அதை அடையக்கூடிய அதிகபட்ச வேகம் பற்றிய தகவல்களை வழங்கும் ஒரு தகடுடன் வருகின்றன. இந்த அருங்காட்சியகத்தில் உலகின் மிகச்சிறிய இரட்டை மாடி பேருந்து உள்ளது. இது 10 பேர் பயணிக்கக்கூடியது. சிறிய அளவிலான பன்னிரண்டு வெவ்வேறு மோட்டார் சுழற்சிகள் காட்சிக்கு வைக்கப்பட்டுள்ளன. அவற்றில் சிறியது 33 சென்டிமீட்டர் (13 அங்குலம்) உயரம் கொண்டது. இதை மணிக்கு 30 கிலோமீட்டர் வேகத்தில் (19 மைல்) இயக்க முடியும்.

சிறப்பு சந்தர்ப்பங்களை மனதில் வைத்து சில கார்கள் உருவாக்கப்படுகின்றன என்று யாதவ் கூறினார். மகளிர் தினத்திற்காக, அவர் 6 சிசி இயந்திரம் மூலம் இயங்கும் ஒரு கைப்பை மற்றும்  நீண்ட வாள் போன்ற வடிவிலான காரை வடிவமைத்தார். பால் திவாஸுக்கு , அவர் எழுதுகோல், கரிக்கோல் மற்றும் கூர்மைப்படுத்தும் கருவி போன்றவற்றின் அடிப்படையில் கார்களை வடிவமைத்தார். உலக எயிட்சு தினத்தை முன்னிட்டு ஆணுறை வடிவ கார் ஒன்றும் வெளியிடப்பட்டது.

வீட்டில் தயாரிக்கப்பட்ட கார்கள் உற்பத்திக்கு சுமார், ₹ 85,000– ₹ 150,000 (£ 1,000– £ 1,800 அமெரிக்க டாலர்) வரை செலவாகும்; ஆனால் விற்பனைக்கு இல்லை. கார்கள் பெரும்பாலும் சாலை நிகழ்ச்சிகளுக்காக அருங்காட்சியகத்திலிருந்து வெளியே கொண்டு வரப்படுகின்றன. அங்கு மக்களால் ஓட்டப்படுவதை மக்கள் காணலாம்.

## புகைப்படங்கள்

## மேற்கோள்கள்

பகுப்பு:அருங்காட்சியக வகைகள்
பகுப்பு:தெலங்காணா அருங்காட்சியகங்கள்
டெக்ஸ்டர் (தொடர்)

**டெக்ஸ்டர்** என்பது ஒரு அமெரிக்க ஆங்கில நாடகம் மற்றும் மர்மத் தொடர் ஆகும். **ஜெஃப் லின்ட்சே**வின் டெக்ஸ்டர் கதையை அடிப்படையாகக் கொண்டு **ஜேம்ஸ் மானோஸ்** இந்த தொடரை உருவாக்கினார். **ஷோடைம்** என்கிற அலைவரிசையில் 2006 முதல் 2013 வரை இத்தொடர் ஒளிபரப்பானது.  

## கதை
மூன்று வயதில் அநாதை ஆகும் **டெக்ஸ்டர்**, தன் தாயைக் கொடூரமாகக் கொன்றவர்களைப் பழித்தீர்க்க வஞ்சம் கொள்கிறான். அந்த வஞ்சம் வெறியாகி தொடர் கொலைகள் செய்வோர் அனைவரையும் கொல்ல முடிவெடுத்து, வளர்ந்தபின் திட்டமிட்டு தீர்த்துகட்டுகிறான்.

## நடிப்பு

### முக்கிய கதாப்பாத்திரங்கள்

* டெக்ஸ்டர் மோர்கனாக **மைக்கேல் ஹால்**
* ரீட்டா பென்னெட்டாக **ஜூலி பென்ஸ்**
* டெப்ரா மோர்கனாக **ஜெனிஃபர் கார்பெண்டர்**
* ஜேம்ஸ் டோக்ஸாக **எரிக் கிங்**
* மரியா லாகெர்த்தாவாக **லாரன் வெலேஃஸ்**
* ஏஞ்சல் பட்டிஸ்டாவாக **டேவிட் ஃஸயாஸ்**
* ஹேரி மோர்கனாக **ஜேம்ஸ் ரேமர்**
* வின்ஸ் மசூக்காவாக **சி.எஸ்.லீ**

## வரவேற்பு

பருவத்துக்கு பருவம் விமர்சனங்கள் மாறினாலும், ஒட்டு மொத்தமாக டெக்ஸ்டருக்கு நேர்மறையான விமர்சனங்களே கிடைத்துள்ளன. முதல், இரண்டாம், நான்காம் மற்றும் ஆறாம் பருவங்கள் பெருவாரியாக விமர்சகர்களால் போற்றப்பட்டன. மூன்றாம் மற்றும் ஐந்தாம் பருவங்களுக்கு நேர்மறையான விமர்சனங்கள் கிடைத்தன. ஆறாம் மற்றும் எட்டாம் பருவங்கள் எதிர்மறையாக விமர்சிக்கப்பட்டன. 

## மேற்கோள்கள்

பகுப்பு:தொலைக்காட்சித் தொடர் கள்
பகுப்பு:ஆங்கிலத் தொடர்கள்
மக்கா பள்ளிவாசல், ஐதராபாத்து

**மக்கா பள்ளிவாசல்** அல்லது **மக்கா மஸ்ஜித்** (Makkah Masjid), என்பது  இந்தியாவின் தெலங்காணாலுள்ள ஐதராபாத்தில் அமைந்துள்ள பள்ளிவாசலாகும். 20,000 பேர் கூடி தொழுகை புரியும் திறன் கொண்ட இந்தியாவின் மிகப்பெரிய பள்ளிவாசல்களில் இதுவும் ஒன்றாகும். இந்த பள்ளிவாசல் 16 மற்றும் 17 ஆம் நூற்றாண்டுகளுக்கு இடையில் கட்டப்பட்டது. இது பழைய நகரமான ஐதராபாத்தின் மையத்தில் அமைந்துள்ள  பாதுகாக்கப்பட்ட நினைவுச்சின்னமாகும் , இது சார்மினார், சௌமகல்லா அரண்மனை மற்றும் இலாட் பஜார் ஆகிய வரலாற்று முக்கிய அடையாளங்களுக்கு அருகில் உள்ளது.

குதுப் ஷாஹி வம்சத்தின் ஐந்தாவது ஆட்சியாளரான முஹம்மது குலி குதுப் ஷா , இசுலாத்தின் புனிதமான இடமான மக்காவிலிருந்து கொண்டு வரப்பட்ட மண்ணிலிருந்து செங்கற்களை தயாரிக்கும்படி கட்டளையிட்டார். மேலும் அவற்றை பள்ளிவாசலின் மைய வளைவின் கட்டுமானத்தில் பயன்படுத்தினார். மேலும், இதற்கு "மக்கா பள்ளிவாசல்" என்ற பெயரும் வழங்கினார். இது முஹம்மது குலி குதுப் ஷா திட்டமிட்டபடி நகரின் மையமாக உருவாகியது. . 

## வரலாறும் கட்டுமானமும்
மக்கா பள்ளிவாசல் கோல்கொண்டாவின் (இப்போது ஐதராபாத்து) ஐந்தாவது குதுப் ஷாஹி சுல்தானான முஹம்மது குலி குதுப் ஷாவின் காலத்தில் கட்டப்பட்டது. மூன்று வளைந்த முகப்புகள் கருங்கற்கலால் செதுக்கப்பட்டுள்ளது. இந்தப் பணியானது ஐந்து ஆண்டுகளில் முடிக்கப்பட்டது. 8,000க்கும் மேற்பட்ட தொழிலாளர்கள் இதற்காக பணியாற்றினர். முஹம்மது குலி குதுப் ஷா தனிப்பட்ட முறையில் அடிக்கல் நாட்டி இதை கட்டினார். அவரது மரணத்திற்குப் பிறகு கட்டுமானம் கைவிடப்பட்டது.

ஜீன்-பாப்டிஸ்ட் டேவர்னியர், ஒரு பிரெஞ்சு ஆய்வாளர், தனது பயணக் குறிப்பில்:
"அவர்கள் நகரத்தில் ஒரு அற்புதமான பகோடாவைக் கட்டத் தொடங்கி சுமார் 50 ஆண்டுகள் ஆகின்றன. இது முடிந்ததும் அகில இந்தியாவிலேயே மிகப் பெரியதாக இருக்கும். கல்லின் அளவு சிறப்புச் சாதனைக்கு உட்பட்டது. மேலும் பிரார்த்தனைக்கான ஒரு முக்கிய இடமாக இருக்கும். இது மிகப்பெரிய அளவிலான ஒரு முழு பாறையாகும், அவர்கள் அதை குவாரி செய்வதில் ஐந்து ஆண்டுகள் கழித்தனர். மேலும், இதன் கட்டுமானத்தில் 500 முதல் 600 ஆண்கள் தொடர்ந்து ஈடுபட்டனர். கற்களை பகோடாவுக்கு உருட்டிக் கொண்டுவர அதிக நேரம் தேவைப்பட்டது; இதற்காக 1400 எருதுகள் பயன்படுத்தப்பட்டது."
வலது|thumb| சார்மினாரில் இருந்து மக்கா பள்ளிவாசலின் காட்சி
ஐதராபாத் நிசாம்கள் பலரும் (முதலாமவரும் கடைசி நிசாம் தவிர) இந்த வளாகத்தில் அடக்கம் செய்யப்பட்டுள்ளனர்.

### குண்டுவெடிப்பு
2007 மே 18 அன்று, ஒரு வெள்ளிக்கிழமை தொழுகையின் போது இந்த பள்ளிவாசலுக்குள் ஒரு குண்டு வெடித்தது. இது 
குறைந்தது பதிமூன்று பேரைக் கொன்றது. மேலும், பன்னிரெண்டுக்கும் மேற்பட்டவரைக் காயப்படுத்தியது. 

## கல்லறைகள்
ஐதராபாத்து ஆட்சியாளர்களின் பளிங்கு கல்லறைகளைக் கொண்டிருக்கும் இது செவ்வக, வளைந்த, மற்றும் விதான கட்டிடத்துடன் கூடிய மிகவும் சிறப்பான அம்சங்களில் ஒன்றாகும். இந்த அமைப்பு நிசாம்களின் ஆட்சியின் போது உருவாக்கப்பட்டது. முதலாவது மற்றும் கடைசி நிசாம் தவிர மற்ற அனைத்து நிசாம்களின் கல்லறைகளும் இதில் உள்ளன, 

## மேற்கோள்கள்

## வெளி இணைப்புகள்

பகுப்பு:ஐதராபாத் இராச்சியம்
பகுப்பு:Coordinates on Wikidata
பகுப்பு:இசுலாமியக் கட்டிடக்கலை
பகுப்பு:பள்ளிவாசல்கள்
பிணறாயி

**பிணறாயி** (**Pinarayi**) கேரளா மாநிலத்தின் கண்ணூர் மாவட்டம், தலச்சேரி வருவாய் வட்டத்தில் அமைந்த *ஓலையம்பலம்*  கிராம ஊராட்சியில் அமைந்த சிற்றூர் ஆகும்.தற்போதைய கேரளா முதலமைச்சர் பிணறாயி விஜயன் இக்கிராமத்தில் பிறந்தவர் ஆவார்.

## நிலவியல்
கண்ணூர் மாவட்ட நிர்வாகத் தலைமையிடமான கண்ணூருக்கு 20 கிலோ மீட்டர் தொலைவில் உள்ளது. இதனருகே அமைந்த தொடருந்து நிலையம் 8 கிலோ மீட்டர் தொலைவில் உள்ள தலச்சேரியில் உள்ளது. பினராயி ஊராட்சியைச் சுற்றிலும் மூன்று புறங்களிலும் ஆறுகள் சூழ்ந்துள்ளது. நான்காவது புறத்தில் கடிரூர், தர்மடம்,  பெரளச்சேரி, வெங்காடு மற்றும் கோட்டயம் மற்றும் ஊர்கள் உள்ளது. பிணறாயி கிராமத்திற்கு மேற்கே 5 கிலோ மீட்டர் தொலைவில் அரபுக் கடல் உள்ளது. பிணறாயி பஞ்சாயத்து கிராம் பிணறாயி மற்றும் எருவாட்டி என ஊர்களைக் கொண்டுள்ளது. பிணறாயி ஊராட்சி 19 வார்டு உறுப்பினர்களையும், பல துவக்கப் பள்ளிகளையும் கொண்டது.  

## மக்கள் தொகை பரம்பல்
2011-ஆம் ஆண்டின் மக்கள் தொகை கணக்கெடுப்பின் படி, 3,922 வீடுகள் கொண்ட பிணறாயி கிராமத்தின் மொத்த மக்கள் தொகை 16,801 ஆகும். அதில் ஆண்கள் 7,786  மற்றும் 9,015  பெண்கள் ஆகவுள்ளனர். 6 வயதிற்குட்பட்ட குழந்தைகள் 1518 ஆகவுள்ளனர். பாலின விகிதம் 1000 ஆண்களுக்கு 1158 பெண்கள் வீதம் உள்ளனர். சராசரி எழுத்தறிவு 97.41% ஆகவுள்ளது. பிணறாயி கிராமத்தின் மக்கள் தொகையில் இந்துக்கள் 85.71%, இசுலாமியர்	13.49% மற்றும் பிறர் 0.50% ஆகவுள்ளனர்.

## மேற்கோள்கள்

பகுப்பு:கண்ணூர் மாவட்டம்
பகுப்பு:கண்ணூர் மாவட்டத்தில் உள்ள ஊர்களும் நகரங்களும்
எசுப்பானியப் பள்ளிவாசல்

**எசுப்பானிய பள்ளிவாசல்** (* Spanish Mosque* ) (அசல் பெயர்: ஜமா மஸ்ஜித் ஐவான்-இ-பேகம்பேட்டை) இந்திய மாநிலமான தெலங்காணாவில் ஐதராபாத்திலுள்ள, பேகம்பேட்டையிலுள்ள பைகா அரண்மனைக்குள் உள்ள ஒரு பள்ளிவாசலாகும். 

## கட்டுமானம்
ஐதராபாத் இராச்சியத்தின் முதன்மை அமைச்சராக இருந்த சர் விகார்-உல்-உம்ரா இதன் கட்டுமானத்தை 1900 ஆம் ஆண்டில் தொடங்கினார். (பின்னர், 1902இல் அவரது திடீர் மறைவு காரணமாக அவரது வாரிசும் மூத்த மகனுமான பைகாவின் ஆறாம் அமீர் சுல்தான் உல் முல்க் பகதூர் என்பவரால் முடிக்கப்பட்டது. எசுப்பானியாவுக்கு தனது ஒரு பயணத்தின் போது கோர்தோபா பள்ளிவாசல்-தேவாலயத்தால் அவர் மிகவும் ஈர்க்கப்பட்டு இதன் கட்டுமானத்தைத் தொடங்கினார். இது மூர்ஸ் கட்டிடக்கலை பாணியில் கட்டப்பட்டுள்ளது. வனப்பெழுத்து, குதிரைவாலி வளைவுகள் மற்றும் பண்டைய ரோம கட்டிடக்கலைகளின் தாக்கங்களைக் கொண்டுள்ளது.    
எசுப்பானிய பள்ளிவாசலின் வெளிப்புறமும் உட்புறமும் பெரும்பாலும் எசுப்பானியாவிலுள்ள கோர்தோபாவின் தேவாலயம்-பள்ளிவாசல் மற்றும் இந்தியாவின் கர்நாடகாவின் குல்பர்கா ஜும்ஆ பள்ளிவாசல் போன்றவற்றை ஒத்திருக்கிறது. இது அதிநவீன உட்புறங்களையும் கட்டிடக்கலைகளையும் காட்டுகிறது. 

## தனித்துவம்
தனித்துவமான சோனகக் கட்டிடக்கலை (மூர்ஸ்) பாணியால் இது மூர்ஸின் பள்ளிவாசல் என்றும் அழைக்கப்படுகிறது. மேலும் இது இந்தியாவில் தனித்துவமான ஒன்றாகும். இதில் தனித்துவமான மினாரெட்டுகள் அல்லது குவிமாடங்களுக்கு பதிலாக தேவாலயத்தின் உச்சியில் உள்ள உயரமான கூம்பு வடிவான கோபுரம் என்பது தனித்துவமான அம்சமாகும். இவை இந்த பள்ளிவாசலுக்கு கிறித்தவத் தேவாலயம் போன்ற தோற்றத்தை தருகிறது. ஆரம்பத்திலிருந்து இந்த பள்ளிவாசல் பைகா அமீர் சர் விகார்-உல்-உம்ராவின் வாரிசுகளால் பராமரிக்கப்பட்டு நிர்வகிக்கப்படுகிறது. 

## பாதுகாப்பு

எசுப்பானிய பள்ளிவாசலானது இந்தியத் தொல்லியல் ஆய்வகத்தால் அறிவிக்கப்பட்ட பாரம்பரிய தளமாகும். இது யுனெஸ்கோ ஆசியா பசிபிக் நிறுவனத்தின் பரிசீலனைக்கு விவாதிக்கப்படுகிறது.   

## மேற்கோள்கள்

## வெளி இணைப்புகள்

* The Wondrous Spanish Mosque of Hyderabad
* 
* 
* 

பகுப்பு:ஐதராபாத் இராச்சியம்
பகுப்பு:இசுலாமியக் கட்டிடக்கலை
பகுப்பு:பள்ளிவாசல்கள்
பெர்ச்சாம்

**பெர்ச்சாம்** (*Bercham*) என்பது மலேசியா, பேராக் மாநிலத்தில், ஈப்போ மாநகரத்தில் அமைந்து உள்ள ஒரு புறநகரப் பகுதி ஆகும். மாநகரத்தில் இருந்து 8 கி.மீ. தொலைவில் கிழக்கே அமைந்து உள்ளது. இது வடக்கு-தெற்கு அதிவேக நெடுஞ்சாலையின் ஈப்போ தெற்கு சந்திப்பிற்கும் ஈப்போ மாநகரத்திற்கும் இடையில் அமைந்து உள்ளது. 

இந்த நகரம் தாசெக், தம்பூன் மற்றும் தஞ்சோங் ரம்புத்தான் நகரங்களுக்கு அருகிலும் உள்ளது. கிந்தா ஆறுக்கு அருகில் முன்பு இருந்த ஈயச் சுரங்கப் பகுதிகளில் மையம் கொண்டு உள்ளது. பெர்ச்சாம் நகரத்தைச் சுற்றிலும் சுண்ணாம்பு மலைகள் உள்ளன.

## பொது

1850-ஆம் ஆண்டுகளில் பெர்ச்சாம் நகரம் ஓர் ஈயச் சுரங்க நகரமாகத் தன் பயணத்தைத் தொடங்கியது. பின்னர் ஈயப் படிவுகள் இங்கே படிப்படியாகக் குறைந்து விட்டன. அதனால் தற்போதைய நிலைக்கு ஒரு வணிக மையமாக மாற்றம் கண்டு வருகிறது.

இந்த நகரத்தின் மக்கள் தொகையில் பெரும்பாலானவர்கள் சீனர்கள். குடியிருப்பு பகுதிகள் கட்டப்பட்ட பின்னர், மலாய்க்காரர்களும் இந்தியர்களும் இங்கு வரத் தொடங்கினார்கள்.

### புதிய வணிக மையம்

இங்குள்ள மக்களின் பொருளாதாரம் பெரும்பாலும் வணிகத்தைச் சார்ந்து உள்ளது. ஏறக்குறைய 99% கடை வீடுகள் மற்றும் வணிக நிறுவனங்கள் சீனர்களால் ஆதிக்கம் செலுத்தப் படுகின்றன.

பெர்ச்சாம் நகரம் ஈப்போவின் புதிய வணிக மையமாக மாறி வருகிறது. பெரிய பேரங்காடி நிறுவனங்களான ஜஸ்கோ, டெஸ்கோ, டெஸ்கோ எக்ஸ்ட்ரா, பிளாசா கிண்டா போன்றவை இங்கே தடம் பதித்து விட்டன.

## மேற்கோள்கள்

பகுப்பு:மலேசிய நகரங்கள்
பகுப்பு:பேராக்
எஸ்கேப் ஆர்ட்டிஸ்ட்ஸ் மோஷன் பிக்சர்ஸ்

**எஸ்கேப் ஆர்ட்டிஸ்ட்ஸ் மோஷன் பிக்சர்ஸ்** (*Escape Artists Motion Pictures*) என்பது இந்திய திரைப்படத் தயாரிப்பு நிறுவனம் ஆகும். இது தயாரிப்பாளர்கள் மதன், ஜேம்ஸ் ஆகியோரால் நிறுவப்பட்டது. 2010 இல் உருவாக்கப்பட்ட இது பல தமிழ்த் திரைப்படங்களைத் தயாரித்துள்ளது. இவர்கள் 2010 முதல் பல தமிழ்ப் படங்களின் விநியோகஸ்தர்களாகவும் செயல்பட்டுள்ளனர்.

## தொழில்
எஸ்கேப் ஆர்ட்டிஸ்ட்ஸ் மோஷன் பிக்சர்ஸ் முதன்முதலில் 2009 இல் தி எகனாமிக் டைம்சின் ஒரு கட்டுரையில் அறிவிக்கப்பட்டது. அதில் விடிவி கணேஷ் மற்றும் ஆர்.எஸ். இன்ஃபோடெயின்மென்ட்டின் எல்ரெட் குமார் மற்றும் ஆர். ஜெயராமன் ஆகியோருடன் கௌதம் மேனனின் *[[விண்ணைத்தாண்டி வருவாயா]]* படத்தின் தயாரிப்பாளராக நிறுவனம் இணைவதாக அறிவிக்கப்பட்டது. இந்த காதல் கதையில் சிலம்பரசன், திரிசா ஆகியோர் முக்கிய கதாபாத்திரங்களில் நடித்தனர். படத்திற்கு ஏ. ஆர். ரகுமான் இசையமைத்தார். படம் வெளியானதும், நேர்மறையான விமர்சனங்களைப் பெற்றது. பல விமர்சகர்கள் படத்திற்கு "நவீன கிளாசிக்" அந்தஸ்தைக் கொடுத்தனர். அதே நேரத்தில் வணிக ரீதியாக வெற்றிகரமான படமாகவும் ஆனது.

## திரைப்படவியல்

### தயாரிப்பாளர்

### விநியோகஸ்தர்

## குறிப்புகள்
 

## வெளி இணைப்புகள்

* அதிகாரப்பூர்வ தளம்

பகுப்பு:சென்னையில் உள்ள திரைப்படத் தயாரிப்பு நிறுவனங்கள்
ஆதிகாராள வேளாளர்

**ஆதிகாராள வே(வெள்)ளாளர்கள்** தற்பொழுது தமிழ்நாட்டில் திண்டுக்கல் மாவட்டத்தில் 18 ஊர்களில் வாழ்ந்து வருகின்றனர். இவர்கள் பிள்ளை பட்டம் மட்டுமே பயன்படுத்துகின்றனர்.

## புலப்பெயர்வு
இவர்கள் சங்க காலத்தில் நடுநாடு என்று அழைக்கப்பட்ட தற்போதைய விழுப்புரம், கள்ளக்குறிச்சி மாவட்ட பகுதிகளில் இருந்து சில நூறு ஆண்டுகளுக்கு முன்னர் திண்டுக்கலுக்கு இடம்பெயர்ந்து குடி அமர்ந்ததாக கருதப்படுகிறது.

## பழக்க வழக்கங்கள்
### திருமண முறை
இந்த 18 பட்டி கிராமத்தை சேர்ந்தவர்கள் தங்களுக்குள்ளாகவே மட்டும் திருமணம் செய்து கொள்வார்கள். மற்ற வெள்ளாளர்கள் உடன் திருமண பந்தம் செய்வதில்லை.

மற்ற வெள்ளாளர்களை காட்டிலும் சில கொஞ்சம் வித்தியாசமாக இவர்களுக்கு என்று தனியாக காராள திருமண ஆரத்தி பாடல்கள், திருமண தாழி அமைப்பு போன்றவை உள்ளன. குலத்தெய்வ கோவில்களும் உள்ளன. அம்மன் கடவுளர்களே அதிகமான குலத்தெய்வமாக இவர்களுக்கு வருகின்றனர்.

## வாழும் பகுதிகள்
திண்டுக்கல் மாவட்டத்தில் ஆதிகாராள வெள்ளாளர்கள் வசிக்கும் 18 பட்டி கிராம ஊர்கள் :

# செட்டிநாயக்கன்பட்டி (தலைநகரம்)
# சென்னமநாயக்கன்பட்டி
# விராலிப்பட்டி
# முனியபிள்ளைபட்டி
# காப்பிளியபட்டி
# கள்ளிப்பட்டி
# அலக்குவார்பட்டி
# ராஐக்காபட்டி
# காமாட்சிபுரம்
# ரெங்கநாதபுரம்
# பித்தளைப்பட்டி
# மாலைப்பட்டி
# சரளைப்பட்டி
# ஒத்தூர்
# வெள்ளைமாலைப்பட்டி
# வண்ணம்பட்டி
# ஆத்தூர்
# நல்லமநாயக்கன்பட்டி

இந்த 18 பட்டி கிராம ஆதிகாராள வெள்ளாளர்களின் தலைநகரமாக செட்டிநாயக்கன்பட்டி கிராமம் இருக்கிறது.

பகுப்பு:தமிழரில் சாதிகள்
பகுப்பு:வேளாளர்
ரோல்ஸ் ராய்ஸ் அருங்காட்சியகம்

**ரோல்ஸ் ராய்ஸ் அருங்காட்சியகம்** (*Rolls-Royce Museum*) என்பது தனியார் ஒருவருக்குச் சொந்தமான தானியங்கி அருங்காட்சியகம் ஆகும். இது 1982ஆம் ஆண்டு ஆஸ்திரியாவில் உள்ள டோர்ன்ப்ரன், வோரேர்ல்பெர்கில் நிறுவப்பட்டது. 1999ஆம் ஆண்டில் பொதுமக்கள் பார்வைக்காக அதிகாரப்பூர்வமாக திறக்கப்பட்டது. இது உலகின் மிகப்பெரிய ரோல்ஸ் ராய்ஸ் வாகனங்களைக் கொண்டுள்ளது என்று கூறப்படுகிறது.

எப் எம் ஹாமேர்ல் என்பருக்குச் சொந்தமான ஜவுளி தொழிற்சாலையில் இந்த அருங்காட்சியகம் முன்னர் செயற்பட்டது. 2017ஆம் ஆண்டில், அருங்காட்சியகத்தின் நிறுவனர் ஃபிரான்ஸ் வோனியர் இறந்தார். உள்ளூர் நகரமும் மாநிலமும் அருங்காட்சியகத்தின் வாடகைக் கொடுப்பனவுகளை வழங்குவதை நிறுத்த முடிவு செய்தன. எனவே நிறுவனரின் வாரிசுகளான பெர்ன்ஹார்ட் மற்றும் ஜோகன்னஸ் வோனியர் அருங்காட்சியகத்தை அருகிலுள்ள ஒரு சிறிய கட்டிடத்திற்கு மாற்றினர்.

இந்த கட்டிடம் மிகச்சிறியதாக இருப்பதால், அருங்காட்சியக நிர்வாகிகள் தற்பொழுது சிறப்புக் கண்காட்சிகளில் கவனம் செலுத்துகின்றனர். மேலும் ஒவ்வொரு ஆண்டும் ஒரு புதிய கருப்பொருளில் இக்கண்காட்சியினை நடத்துகின்றனர். அருங்காட்சியகத்தின் நிரந்தர சேகரிப்பு 1,000க்கும் மேற்பட்ட பொருட்களால் ஆனது. இதில் 70 வகையான வாகனங்களும் அடங்கும்.

நிரந்தர கண்காட்சியின் சிறப்பம்சங்கள் பின்வருமாறு:

* 1927 பாண்டம் I, லாரன்ஸ் ஆப் அரேபியாவில் பீட்டர் பீட்டர் ஓ டூல் இயக்கப்பட்டது
* 1927 பாண்டம் I, பிரான்சிஸ்கோ பிராங்கோவுக்கு சொந்தமானது
* 1932 பாண்டம் II, ரீட்டா ஹேவொர்த்தால் இயக்கப்பட்டது
* 1936 பாண்டம் III, எலிசபெத் மகாராணியாருக்கு சொந்தமானது

## மேற்கோள்கள்

## வெளி இணைப்புகள்

* ரோல்ஸ் ராய்ஸ் அருங்காட்சியகம் - அதிகாரப்பூர்வ தளம் 
*

பகுப்பு:Coordinates on Wikidata
பகுப்பு:அருங்காட்சியகங்கள்
எஸ். பி. இராஜ்குமார்

**எஸ். பி இராஜ்குமார்** (*S. P. Rajkumar*) என்பவர் இந்தியத் திரைப்பட இயக்குநர் ஆவார். இவர் குறிப்பாகத் தமிழ் படங்களை இயக்குகிறார்.

## தொழில்
இவர் 1997 ஆம் ஆண்டு  *[[ஒன்ஸ்மோர்]]* திரைப்படத்திற்கான உரையாடல் எழுத்தாளராக தனது திரைப்பட வாழ்க்கையைத் தொடங்கினார். 2000 ஆம் ஆண்டில், இவர் தனது இரண்டாவது திரைப்படமான *[[என் புருசன் குழந்தை மாதிரி (திரைப்படம்)|என் புருசன் குழந்தை மாதிரி]]* படத்தை இயக்கினார். இது ஒரு தோல்விப் படமாக ஆனது. இவரது அடுத்தடுத்தடுத்த படங்களான *[[பொன்மனம்]]* (1998) ஒரு வெற்றி படமாகவும், *[[கார்மேகம்]]* (2003) ஒரு தோல்விப்படமாகவும் ஆனது. 2003 ஆம் ஆண்டில்  பாவனா நடிக்க *தூதுவன்* என்ற பெயரில் எடுப்பதாக இருந்த படம் நிறுத்தப்பட்டது.

ஆறு ஆண்டுகளுக்குப் பிறகுதான், இவர் தனது அடுத்த படமான *அழகர் மலையைத்* தொடங்கினார். இவரது ஐந்தாவது படமாக விஜய் முக்கியக் கதாபாத்திரத்தில் நடித்த *[[சுறா (திரைப்படம்)|சுறா]]* ஆகும்.

## திரைப்படவியல்

### இயக்குநராக

#### படங்கள்

#### தொடர்கள்

## மேற்கோள்கள்
 

பகுப்பு:வாழும் மக்கள்
பகுப்பு:தமிழ்த் திரைப்படக் கதை, திரைக்கதை, வசன எழுத்தாளர்கள்
பகுப்பு:தமிழ்த் திரைப்பட இயக்குநர்கள்
கலையில் காளான்கள்

thumb| ஹைரோனிமஸ் போஷ் எழுதிய பூமிக்குரிய மகிழ்ச்சிகளின் தோட்டம்
மேற்கத்திய மற்றும் மேற்கத்தியச் சாரா கலைப் படைப்புகளில் உலகெங்கிலும் உள்ள காளான்கள் காட்சிப்படுத்தப்பட்டுள்ளன. இந்த கலாச்சாரங்கள் முழுவதிலும், காளான்களைச் சித்தரிக்கும் கலைப் படைப்புகள் பண்டைகாலத்திலும் தற்காலத்திலும் காணப்படுகின்றன. பெரும்பாலும், கலைப் படைப்புகளில் சித்தரிக்கப்பட்டுள்ள காளான்கள் குறியீடுகளாகக் காணப்படுகிறது. உதாரணமாக, மாயன் கலாச்சாரத்தில், காளான் கற்கள் கனவு அல்லது தன்மறதி நினைப்பில் முகங்களைச் சித்தரிக்கின்றன. இந்த காளான் மாயத்தோற்றம் அல்லது அமைதியைக் கொடுக்கும் முக்கியத்துவத்தைக் குறிக்கும். மாயன் கலாச்சாரத்தில் காளான்களின் மற்றொரு எடுத்துக்காட்டு அவற்றின் கோர்டிச்களுடன் தொடர்புடையது. இவற்றில் சில மாயத்தோற்றக் காளான்களைச் சித்தரித்திருக்கலாம். பல்வேறு கலாச்சார கலையில் காளான் பயன்பாட்டின் பிற எடுத்துக்காட்டுகளாக ரஷ்யாவின் பெக்டிமல் பெட்ரோகிளிஃப்சு மற்றும் ஜப்பானிய நெட்ஸுக் சிலைகளைக் கூறலாம்.

சமகால கலையில் காளான்கள் சித்தரிக்கப்படும்  நடைமுறையில் உள்ளன. எடுத்துக்காட்டாக, ஒரு சமகால ஜப்பானிய வங்கி குறிப்புகள் காணப்படும் மாட்சுடேக் காளான்களின் கூடைகளைச் சித்தரிக்கிறது. இது காளான்கள் மற்றும் செழிப்பு ஆகியவற்றின் தொடர்பைக் குறிக்கிறது. சமகால கலையின் பூஞ்சைகளைச் சித்தரிக்கும் பிற எடுத்துக்காட்டுகள் அன்செல்ம் கீஃப்பரின் உபெர் டாய்ச்லேண்ட் மற்றும் சோன்ஜா பியூமலின் பொருள்கள் நிலையான மற்றும் அமைதியானவை அல்ல, ஆனால் உயிருடன் பேசுவது. இந்த சமகால படைப்புகள் பெரும்பாலும் நவீனக் காலங்களில் கருப்பொருள்கள், நிலையான வாழ்க்கை, புதிய பொருட்கள் மற்றும் பூஞ்சை மற்றும் உயிர் தொழில்நுட்பங்களுடன் தொடர்புடைய நெறிமுறைகள் உள்ளிட்ட கருப்பொருள்களைக் கோடிட்டுக் காட்டுகின்றன. உண்மையில், பூஞ்சைகளுடன் பணிபுரிவது சமகால கலைஞர்களுக்கு ஊடாடும் மற்றும் செயல்திறன் மிக்க கலையை உருவாக்க அனுமதிக்கிறது.

கிறிஸ்தவ ஓவியங்களிலும் காளான்களைக் குறியிடுவது காணப்படுகிறது. உதாரணமாக, இராமனிமசு போசு ஓவியமான *தி கார்டன் ஆஃப் எர்த்லி டிலைட்டில்*, ஈக்கொல்லிக் காளன், *அமானிதா மஸ்காரியாவை* இடது கை புற சட்டகத்தில் காணலாம். உண்மையில், *அமானிதா மஸ்கரியாவின்* காளானைக் கருத்தில் கொள்ளும்போது, யுகங்கள் முழுவதிலும் உள்ள கலை பிரதிநிதித்துவங்கள், மனவியல் பண்புகளுடன் கொண்டிருக்கும் தொடர்பைக் காட்டுகின்றன. இவை சமூக, மத மற்றும் சிகிச்சை நோக்கங்களுக்காகப் பயன்படுத்தப்படுகின்றன.

## மேற்கோள்கள்

பகுப்பு:காளான்கள்
பகுப்பு:பூஞ்சைகள்
பகுப்பு:மாயா நாகரிகம்
திருத்துறையூர் அருள்நந்தி தேவநாயனார்

**அருணந்தி சிவாசாரியார்**  (கி.பி. 1180-1275) திருவாவடுதுறை ஆதீன பரம்பரையில் வந்தவர். சைவர்களால், சந்தான குரவர்களுள் ஒருவராக, மெய்கண்ட தேவருக்கு அடுத்த நிலையில் வைத்து மதிக்கப்படுகிறார். சந்தான குரவர்களில் ஒருவர். சிவஞான சித்தியார், இருபா இருபது ஆகிய நூல்களை இயற்றியவர். சைவ சித்தாந்த நூல்களுள் தலையாயதாகக் கருதப்படும் சிவஞான போதத்தை இயற்றியவரான மெய்கண்ட தேவரை இவர் ஆசிரியராகக் கொண்டார்.

இவர் தமிழ் நாட்டில் கடலூர் மாவட்டம் பண்ருட்டி அருகிலுள்ள திருத்துறையூர் என்னும் ஊரில் ஆதிசைவர் குடும்பத்தில் பிறந்தவர். இவர் இளம் வயதிலே இலக்கண, இலக்கிய நூல்கள் பலவற்றையும் கற்றுத் தேர்ந்ததுடன், சைவ சித்தாந்தக் கோட்பாடுகளில் சிறந்த அறிவு கொண்டவராகவும் தான் அறிந்ததை மற்றவர்களுக்கு உணர்த்தும் திறமை பெற்றவராகவும் இருந்தார்.எனவே **சகலாகமப்பண்டிதர்** (சகல ஆகமப் பண்டிதர்) என்ற‌ காரணப்பெயருடன் அழைக்கப்பட்டார். மெய்கண்டதேவநாயனாருடைய பெற்றோர்களுக்கு நீண்ட நாட்களாக குழந்தை பேறு இல்லாத நிலையில் அவர்கள் தங்கள் குல குருவான இவரிடம் சென்று விசாரித்து, இவர் சொன்ன வார்த்தையின் படி செய்ததால் பிறந்தவர் தான் மெய்கண்ட தேவ நாயனார். ஆனால் பிற்காலத்தில் அந்த மெய்கண்ட தேவ நாயனாரிடமே இவர் மாணாக்கராக சேர்ந்தார். மெய்கண்ட தேவநாயனாரிடம் மாணாக்கராக சேர்ந்த பிறகு **அருள்** **நந்தி சிவாச்சாரியார்** என்ற தீட்சை பெயர் பெற்றார்.

பகுப்பு:சைவர்கள்
பைகா அரண்மனை

வலது|thumb|225x225px| இந்தியாவின் முன்னாள் அமெரிக்கத் தூதர் டேவிட் மல்போர்ட் மற்றும் அவரது மனைவி ஜீனி மல்போர்ட் ஆகியோர் பைகா அரண்மனையில் தூதரக பொது அலுவலகத்திற்கு வருகை தந்தபோது
**பைகா அரண்மனை** (*Paigah Palace*) என்பது ஐதராபாத் இராச்சியத்தின் முதன்மை அமைச்சராக 1893 முதல் 1901 வரை பணியாற்றிய விகார்-உல்-உம்ரா என்பரால் கட்டப்பட்டது. 
பேகம்பேட்டையிலுள்ள இந்த அரண்மனையின் ஒரு பகுதி அமெரிக்க துணைத் தூதரகத்தை கொண்டுள்ளது. 

## பைகா குடும்பம்
ஐதராபாத்து பிரபுக்களின் படிநிலையில், பைகா குடும்பம் நிசாம்களின் ஆளும் குடும்பத்திற்கு அடுத்த இடத்தில் இருந்தது.
ஐதராபாத்தில் தங்களுக்கென அரண்மனையைக் கட்டுவதில் பைகாக்களும் முன்னணியில் இருந்தனர். விகார்-உல்-உம்ரா பைகா அரண்மனையை தனக்காகக் கட்டினார். அதில் உள்ள ஜெனானா மகால் நியோ கோதிக், இந்தோ சரசனிக் பாணி மற்றும் முகலாயக் கட்டிடக்கலை ஆகியவற்றின் கலவையுடன் கட்டப்பட்டது. அதன் ஒரு பகுதி இவரது சந்ததியினரால் வசிக்கப்படுகிறது.  விகார்-உல்-உம்ரா 1893இல் பாலாக்ணுமா அரண்மனையை கட்டினார். பின்னர் நிசாம் மஹ்புப் அலிகான் இந்த அரண்மனையை வாங்கினார். 1900 ஆம் ஆண்டில், ஐதராபாத் மாநிலத்தில் ஏராளமான நினைவுச்சின்னங்கள், பொது கட்டிடங்கள், அணைகள், நீர் தேக்கங்கள், செயற்கை ஏரிகள் மற்றும் சுமார் 21 அரண்மனைகள் மற்றும் மாளிகைகளை இவர் கட்டினார்.  

பைகா அரண்மனையில் தற்போது அமெரிக்கத்  துணைத் தூதரகத்தின் அலுவலகம் இருக்கிறது. இதற்கு முன்னர் ஐதராபாத் நகர்ப்பும் இயங்கி வந்தது. சர் விகார் உல் உம்ராவின் மூத்த பேரனும், அமீர் இ பைகா நவாப் சுல்தான் உல் முல்கின் மகனுமான நவாப் அபுல் பத்தா கான் பகதூர் இந்த அரண்மனையில் தங்கியிருந்த பைகா குடும்பத்தின் கடைசி உறுப்பினராவார்.

## மேற்கோள்கள்

## வெளி இணைப்புகள்

*The Hindu feature

பகுப்பு:ஐதராபாத் இராச்சியம்
பகுப்பு:அரண்மனைகள்
பகுப்பு:தெலங்காணா அரண்மனைகள்
பகுப்பு:ஐதராபாத்து
பகுப்பு:ஐதராபாத் மாவட்டம், இந்தியா
கி (சுமேரியக் கடவுள்)

**கி** (***Ki***) சுமேரியர்களின் பூமியைக் குறிக்கும் பெண் கடவுள் ஆவார். இவர் வானத்தின் தலைமைக் கடவுளான அனுவின்  மனைவி ஆவார்.  அனு மற்றும் *கி* பெண் கடவுளுக்கு  பிறந்த கடவுளர்களையும், தேவதைகளையும் அனுன்னாகி என்பர். அனுன்னாகி கடவுளர்களில் புகழ்பெற்றவர் காற்றின் கடவுளான என்லில் ஆவார். பாபிலோனியர்கள் மற்றும் அக்காடியர்கள் காலத்தில் *கி* பெண் கடவுள், அனுவின் மனைவியாகப் போற்றப்பட்டார்.
## இதனையும் காண்க
* சுமேரிய கடவுள்கள்

## மேற்கோள்கள்

* Michael Jordan, *Encyclopedia of Gods*, Kyle Cathie Limited, 2002

பகுப்பு:நடுவண் கிழக்குத் தெய்வங்கள்
ஐதராபாத்தின் பொது தோட்டங்கள்

**பொது தோட்டங்கள்** (Public Gardens) *பாக்-இ-ஆம்* என்றும் அழைக்கப்படும் இது இந்தியாவின் தெலங்காணாவில் ஐதராபாத்து நகரின் மையத்தில் அமைந்துள்ள ஒரு வரலாற்றுப் தோட்டமாகும். இது 1846ஆம் ஆண்டில் ஐதராபாத்தின் நிசாமால் கட்டப்பட்டது. மேலும், இது ஐதராபாத்தின் பழமையான தோட்டமாகும்.

## வரலாறு
பொதுத் தோட்டங்கள், பாக்-இ-ஆம் (பாகியம்) அல்லது பாகம் என்றும் அழைக்கப்படுகின்றன. உருது மொழியில் "பாக்" என்றால் "தோட்டம்" எனவும், "ஆம்" அல்லது "ஆம் ஜனா" என்றால் "பொது" எனப் பொருள்படும். 1846 ஆம் ஆண்டில் கட்டப்பட்டது. 1980க்குப் பிறகு இது "பொது தோட்டங்கள்" என்று அழைக்கப்படத் தொடங்கியது.

## ஈர்ப்புகள்
தெலங்காணா மாநில தொல்பொருள் அருங்காட்சியகம், பொட்டி ஸ்ரீராமுலு தெலுங்குப் பல்கலைக்கழகம், நன்கு அறியப்பட்ட திறந்தவெளி நடக அரங்கமான  "லலிதா கலா தோரணம்", "ஜவகர் பால பவன்", தெலங்காணா சட்டப் பேரவை , சட்டமன்ற அலுவலகக் கட்டிடங்கள் போன்றவை இங்கு அமைந்துள்ளன. இன்றும் மக்கள் இதை ஒரு பொழுதுபோக்கு பூங்காவாக பயன்படுத்துகின்றனர். இது நம்பள்ளியில் அமைந்துள்ளது.

தெலுங்கானா மாநில தொல்பொருள் அருங்காட்சியகத்திற்கு வருகை தருவது கலை ஆர்வலர்களுக்கு மகிழ்ச்சி அளிக்கிறது. அழகிய பொதுத் தோட்டங்களில் அமைந்துள்ள இந்த அருங்காட்சியகத்தில் நாட்டின் பழம்பொருட்கள் மற்றும் கலைப் பொருட்களின் களஞ்சியங்களில் ஒன்றாகும். 1920ஆம் ஆண்டில் ஏழாம் நிசாமால் கட்டப்பட்ட இந்த அருங்காட்சியக கட்டிடம் இந்திய-சார்சானிக் கட்டிடக்கலைக்கு ஒரு சிறந்த எடுத்துக்காட்டு. இந்த அருங்காட்சியகத்தில் பௌத்த கலைக் கண்காட்சி, பிராமணிய மற்றும் சமண கலைக் கண்காட்சி, வெண்கல கலைக் கண்காட்சி, ஆயுதங்கள் மற்றும் கவச கலைக் கண்காட்சி, நாணயவியல் கலைக் கண்காட்சி, அஜந்தா கலைக் கண்காட்சி போன்ற பல கலைக் கண்காட்சிகள் உள்ளன. மாநில அருங்காட்சியகத்திற்கு அருகில் தற்கால கலை அருங்காட்சியகமும் உள்ளது.

## அடையாளங்கள்
தெலங்காணா சட்டப் பேரவை, ஜூபிலி மாளிகை, தொல்லியல் அருங்காட்சியகம், தெலுங்காணா, இந்திரா பிரியதர்சினி அரங்கம், ஆசிப் டென்னிஸ் சங்கம், லலிதா கலா தோரணம், ஜவகர் பால் பவன் மற்றும் ஷாஹி பள்ளிவாசல் போன்ற சில முக்கிய அடையாளங்கள் இந்தத் தோட்டத்திற்குள் உள்ளன.

## புகைப்படங்கள்

படிமம்:Hyderabad Town Hall.jpg|ஆந்திரப் பிரதேச சட்டமன்றம்
படிமம்:AP State Archaeology Museum Hyderabad.jpg|தொல்லியல் அருங்காட்சியகம், தெலுங்காணா
File:Telugu Mahasabhalu, world telugu conference 2017 (16).jpg|தெலுங்கு பல்கலைக்கழகம்
File:Jubilee Hall.jpg|ஜூபிலி மாளிகை


## மேலும் காண்க

* ஐதராபாத் நிசாம்கள்

## மேற்கோள்கள்

பகுப்பு:Coordinates on Wikidata
பகுப்பு:ஐதராபாத்து
பகுப்பு:தெலங்காணா வரலாறு
பகுப்பு:பூங்காக்கள்
பகுப்பு:ஐதராபாத் இராச்சியம்
டிரான்ஸ்காகேசிய நீர் மூஞ்சூறு

**டிரான்ஸ்காகேசிய நீர் மூஞ்சூறு** (*Transcaucasian water shrew*)(*நியோமிசு டெரெசு*) என்பது சோரிசிடே குடும்பத்தில் உள்ள பாலூட்டிகளின் ஒரு வகை. இது ஆர்மீனியா, அஜர்பைஜான், சியார்சியா, ஈரான் மற்றும் துருக்கி உள்ளிட்ட நாடுகளில் காணப்படுகிறது .

## மேற்கோள்கள்

* பூச்சியுண்ணி நிபுணர் குழு 1996. நியோமிஸ் ஸ்கெல்கோவ்னிகோவி . 2006 ஐ.யூ.சி.என் அச்சுறுத்தப்பட்ட உயிரினங்களின் சிவப்பு பட்டியல். 30 ஜூலை 2007 அன்று பதிவிறக்கம் செய்யப்பட்டது.

பகுப்பு:மூஞ்சூறு
ஜம்மு காஷ்மீரில் இட ஒதுக்கீடு

ஜம்மு காஷ்மீர் (ஒன்றியப் பகுதி)யில் புதிய இட ஒதுக்கீடு கொள்கையை நடைமுறைப்படுத்த, இந்திய நாடாளுமன்றத்தின்  இரு அவைகளிலும் சூன் மற்றும் சூலை 2019-இல் **ஜம்மு-காஷ்மீர் இடஒதுக்கீடு (திருத்தம்) மசோதா, 2019** நிறைவேற்றப்பட்டது.

மாநில அரசு பதவிகளில் நியமனம் மற்றும் பதவி உயர்வுகளில் இட ஒதுக்கீடு மற்றும் சில ஒதுக்கப்பட்ட பிரிவுகளுக்கு தொழில்படிப்பு கல்வி நிறுவனங்களில் இடஒதுக்கீடு வழகவும் இந்த சட்டம் வகை செய்கிறது. இடஒதுக்கீட்டில் தொழிற்கல்வி நிறுவனங்கள் மற்றும் அரசு மருத்துவக் கல்லூரிகள், அரசு பல் மருத்துவக் கல்லூரிகள் மற்றும் பாலிடெக்னிக் கல்லூரிகள் ஆகியவை அடங்கும். 

சமூகம் மற்றும் கல்வி ரீதியாக பின்தங்கிய வகுப்புகளைச் சேர்ந்த நபர்களுக்கு மாநில அரசு பதவிகளில் நியமனம் மற்றும் பதவி உயர்வுகளில் இட ஒதுக்கீடு வழங்க இந்த சட்டம் வகை செய்கிறது. இந்திய-பாகிஸ்தான் இடையே அமைந்த உண்மையான கட்டுப்பாட்டுக் கோட்டை ஒட்டியுள்ள பகுதிகளில் வாழ்பவர்களையும், சமூக மற்றும் கல்வி ரீதியாக பின்தங்கிய வகுப்பினரையும் ஜம்மு-காஷ்மீர் இடஒதுக்கீடு (திருத்தம்) சட்டம், 2019 வரையறுக்கிறது. இந்த இடஒதுக்கீட்டின் எல்லைக்குள் சர்வதேச எல்லையை ஒட்டியுள்ள பகுதிகளில் வாழ்பவர்களையும் சேர்க்க இந்த இட ஒதுக்கீடுச் சட்டம் வகை செய்கிறது. மேலும், கட்டுப்பாட்டுக் கோட்டை ஒட்டிய பகுதியில் வாழ்பவர் அடிப்படையில் இட ஒதுக்கீட்டில் நியமிக்கப்பட்ட எந்தவொரு நபரும் குறைந்தது ஏழு ஆண்டுகள் அத்தகைய பகுதிகளில் பணியாற்ற வேண்டும் என்று சட்டம் கூறுகிறது. இந்த சட்டம் சர்வதேச எல்லையை ஒட்டிய பகுதிகளில் வசிக்கும் நபர்களுக்கும் இந்த நிபந்தனையை விரிவுபடுத்துகிறது. 

ஜம்மு காஷ்மீர் ஒன்றிய அரசு அறிவித்தபடி, ஆண்டு  வருமானம் 3 இலட்சம் ரூபாய் அல்லது வேறு தொகையைத் தாண்டிய எந்தவொரு நபரும் சமூக மற்றும் கல்வி ரீதியாக பின்தங்கிய வகுப்பினருக்குள் சேர்க்கப்படமாட்டார் என்று சட்டம் கூறுகிறது. இருப்பினும்  உண்மையான கட்டுப்பாட்டுக் கோட்டை ஒட்டிய பகுதிகளில் வசிக்கும் நபர்களுக்கு இந்த வருமான விலக்கு பொருந்தாது. மேலும் இந்த விலக்கு சர்வதேச எல்லையை ஒட்டிய பகுதிகளில் வசிக்கும் நபர்களுக்கும் பொருந்தாது என இட ஒதுக்கீடு திருத்தச் சட்டம்  கூறுகிறது.  

ஜம்மு காஷ்மீர் ஒன்றியத்தின் மலைப்பிரதேசங்களில் வாழும்  (Residents of Hill Area),  கல்வி மற்றும் சமூகத்தில் மிகவும் பின்தங்கிய வகுப்பினரான பகாரி மொழி பேசும் 9.6 இலட்சம் மக்கள் இந்த புதிய இட ஒதுக்கீடுச் சட்டத்தின் படி புதிதாக இட ஒதுக்கீடு 4% பெறுவர்
## கல்வி மற்றும் அரசுப் பணிகளில் இட ஒதுக்கீடு விவரம்
* பட்டியல் வகுப்பினர்களுக்கு (Scheduled Caste) - 8% 
* பட்டியல் பழங்குடியினர்களுக்கு (Scheduled Tribe) - 10% 
* பகுக்கப்பட்ட பிற சமூக சாதியினர் (Category Other social castes) - 4% 
* கட்டுப்பாட்டுக் கோடு மற்றும் பன்னாட்டு எல்லைபுறத்தில் வாழ்பவர்கள்  - 4% 
* பின்தங்கிய பகுதிகளில் வாழ்பவர்கள் (Residents of Backward Area (RBA) - 10% 
* மலைப்பிரதேசங்களில் வாழ்பவர்கள் (Residents of Hill Area) - 10% 
* பொருளாதாரத்தில் நலிந்தவர்கள் (Economic Weaker Section) - 10% 
* முன்னாள் இராணுவம், துணை-இராணுவப் படைகள் / காவல் துறை  - 6%
* மாற்றுத் திறானாளிகள் (Physical Disabilities) - 4%
## இதனையும் காண்க
* பிற்படுத்தப்பட்டோர்
* கிரீமிலேயர்
* மிகவும் பிற்படுத்தப்பட்டோர்
* இதர பிற்படுத்தப்பட்ட வகுப்பினர்
* பட்டியல் சமூகத்தினரும் பட்டியல் பழங்குடியினரும்
* பொருளாதாரத்தில் நலிந்த பிரிவினர்
* முன்னேறிய வகுப்பினர்

## மேற்கோள்கள்

பகுப்பு:ஜம்மு காஷ்மீர்
பகுப்பு:இந்தியாவில் இட ஒதுக்கீடு
சருமத் தொற்று

**சருமத் தொற்று** (*Skin infection*) என்பது மனிதர்களிடமும் பிற விலங்குகளிலும் தோலில் ஏற்படும் தொற்றுநோயாகும். இது தளர்வான இணைப்பு திசு மற்றும் சீதமென்சவ்வுடன் தொடர்புடைய மென்மையான திசுக்களைப் பாதிக்கின்றது.  இவை தோல் மற்றும் தோல் அமைப்பு நோய்த்தொற்றுகள் (எஸ்.எஸ்.எஸ்.ஐ), அல்லது தோல் மற்றும் மென்மையான திசு நோய்த்தொற்றுகள் (எஸ்.எஸ்.டி.ஐ) மற்றும் கடுமையான பாக்டீரியா எஸ்.எஸ்.எஸ்.ஐ (ஏ.பி.எஸ்.எஸ்.எஸ்.ஐ) எனப்படும் தொற்றுநோய்களின் வகையை உள்ளடக்கியது. இவை தோல் அழற்சியிலிருந்து (சருமத்தின் வீக்கம்) வேறுபடுகின்றன. தோல் நோய்த்தொற்றுகளும் தோல் அழற்சியை ஏற்படுத்தும்.

## காரணங்கள்

### பாக்டீரியா
thumb| இடது காலின் 3+ எடிமாவைக் காட்டும் செல்லுலிடிஸின் எடுத்துக்காட்டு
பாக்டீரியா தோல் நோய்த்தொற்றுகள் சுமார் 155 மில்லியன் மக்களைப் பாதித்தன. மேலும் செல்லுலிடிசு சுமார் 600 மில்லியன் மக்களை 2013இல் பாதித்தது. பாக்டீரியா தோல் நோய்த்தொற்றுகள் பின்வருமாறு:

* செல்லுலிடிசு: தோல் மற்றும் தோலடி அடுக்குகளின் கடுமையான வீக்கத்துடன் இணைப்பு திசுக்களின் பரவலான வீக்கம் 
* எரிசிபெலாஸ்: பெரும்பாலும் நிணநீர் பரவலுடன் ஆழ்ந்த மேற்தோலின் கடுமையான தொற்று, கிட்டத்தட்டப் பிரத்தியேகமாக பீட்டா-*ஹீமோலிடிக் ஸ்ட்ரெப்டோகாக்கசு* பாக்டீரியாவால் ஏற்படுகிறது. &#x5B; *[[விக்கிப்பீடியா:மெய்யறிதன்மை|<span title="The material near this tag needs to be fact-checked with the cited source(s). (September 2019)">சரிபார்ப்பு தேவை</span>]]* &#x5D;
* போலிகுலிடிஸ்: மயிர்க்காலின் தொற்று 
* இம்பெடிகோ: முன்பள்ளி குழந்தைகளிடையே பொதுவான தொற்றுநோயான ஏபிஎஸ்எஸ்எஸ்ஐ (கடுமையான பாக்டீரியா தோல் மற்றும் தோல் அமைப்பு தொற்று), முதன்மையாக *எஸ். ஆரியஸ்* மற்றும் *எஸ். பியோஜின்கள்*

### பூஞ்சை
பூஞ்சை தோல் தொற்று ஒரு மேலோட்டமான அல்லது ஆழ்ந்ததாகவோ இருக்கலாம். தொற்று தோல், முடி, மற்றும்/அல்லது நகங்களில் காணப்படலாம். மைசெடோமா என்பது பூஞ்சை தொற்றுநோய்களின் பரந்த குழுவாகும். இவை காலின் தோல் மற்றும் தோலடி திசுக்களில் பண்பு ரீதியாக உருவாகின்றன. சரியான முறையில் மற்றும் சரியான நேரத்தில் சிகிச்சை அளிக்கவிட்டால், மைசெட்டோமா நோய்த்தொற்றுகள் எலும்புகள் மற்றும் மூட்டுகள் போன்ற ஆழ்ந்த திசுக்களுக்குச் சென்று எலும்புச் சிதைவினை ஏற்படுத்தும். தீவிரமான எலும்புச்சிதைவினை குணப்படுத்த அறுவைசிகிச்சை மூலம் எலும்பு பிரித்தெடுத்தல் மற்றும் குறைபாடுடைய மூட்டுகளை நீக்கத் தேவைப்படும். 2010ஆம் ஆண்டு நிலவரப்படி, இந்நோய் உலகளவில் ஒரு பில்லியன் மக்களைப் பாதித்துள்ளது.

### ஒட்டுண்ணி
தோல் ஒட்டுண்ணி தாக்குதலின் பல உயிரினங்கள் ஈடுபடுகின்றன. இவற்றில் குறிப்பிடத்தக்கவை: வளையப்புழு, கணுக்காலி, பிரையோசோவா, கடற்காஞ்சொறி, நீலப்பச்சைபாசி, முட்தோலி, உருளைப்புழு, தட்டைப்புழு, மூத்தவிலங்கு மற்றும் முதுகுநாணி.

### தீநுண்மி
தீநுண்மிகளால் ஏற்படும் தோல் தொடர்பான பாதிப்புகள் டி.என்.ஏ மற்றும் ஆர்.என்.ஏ வைரசுகள் இரண்டினாலும் ஏற்படுகின்றன.

## மேற்கோள்கள்

பகுப்பு:தோல் நோய்கள்
பதினாறாவது தமிழ்நாடு சட்டமன்றம்

**பதினாறாவது தமிழ்நாடு சட்டமன்றம்** (16th Tamil Nadu Assembly) தமிழ்நாடு சட்டமன்றத் தேர்தல், 2021 இல் வெற்றி பெற்று மு. க. ஸ்டாலின் தலைமையில் அமைந்தது. தமிழ்நாடு சட்டப் பேரவைத் தலைவராக எம். அப்பாவு மற்றும் துணைத்தலைவராக கு. பிச்சாண்டியும் 11 மே 2021 அன்று  போட்டியின்றி தேர்ந்தெடுக்கப்பட்டனர்.

## ஸ்டாலின் தலைமையிலான அரசு
2021 ஆம் ஆண்டில் நடைபெற்ற சட்டமன்றத் தேர்தலில் திமுக 125 தொகுதிகளைக் கைப்பற்றி, தனித்து ஆட்சியமைப்பதற்குத் தேவையான அறுதிப் பெரும்பான்மையைப் பெற்றது. மதச் சாற்பற்ற முற்போக்குக் கூட்டணி மொத்தம் 159 இடங்களைக் கைப்பற்றியது. பத்து ஆண்டுகளாக எதிர்க்கட்சியில் அமர்ந்திருந்த திமுக 2011 முதல் 2021 வரை ஆட்சியில் இருந்த அஇஅதிமுக இடமிருந்து ஆட்சியைக் கைப்பற்றியது.

## அமைச்சரவை

## மேற்கோள்கள்
 

பகுப்பு:தமிழ்நாடு அரசு
பகுப்பு:தமிழ்நாடு சட்டமன்றம்
ஊட்

**DuKu Business**  என்பது இந்தியாவைச் சேர்ந்த சந்தா வாரியான கோரிய நேரத்து காணொலி வழங்கும் கட்டணச் சேவை ஆகும். **வையகாம் 18** என்னும் ஊடக நிறுவனத்தின் இயங்கலை கரம் இதுவாகும். மார்ச்சு 2016 இல் இச்சேவை தோற்றுவிக்கப்பட்டது.

## நிகழ்ச்சிகள்
**வையகாம் 18** நிறுவனத்திற்கு சொந்தமான தொலைக்காட்சி அலைவரிசைகளின் நிகழ்ச்சிகள் அனைத்தையும் ஊட்டில் எப்போது வேண்டுமானாலும் தரவு பயன்பாட்டுடன் காணமுடியும். நிக்கலோடியன், **எம்டிவி**, கலர்ஸ் குழுமம் உள்ளிட்டவை வையகாம் நிறுவனத்திற்கு சொந்ததானவை. 

இவ்வலைவரிசைகளில் ஒளிபரப்பப்படும் அத்தனை நிகழ்ச்சிகள், தொடர்கள், அசைவூட்டங்கள் அனைத்தையும் ஊட்டில் காண முடியும். 40,000 மணி நேரத்திற்கும் மேற்பட்ட உள்ளடகத்தைக் கொண்டது ஊட்.

## ஒளிபரப்பிடம்
ஊட் இந்தியாவில் மட்டுமே முழுமையாக இயங்குகிறது. இதைத் தவிர்த்து **விர்ஜின் மீடியா** என்கிற கம்பிவட நிறுவனத்தின் மூலம் ஐக்கிய இராச்சியத்திலும் **ஸ்லிங் டிவி** என்னும் நிறுவனத்தின் மூலம் ஐக்கிய அமெரிக்காவிலும் ஊட்டின் நிகழ்ச்சிகளைக் காணமுடியும். 

## ஊட் செலக்ட்
**பெப்ரவரி 2020** இல் **ஊட் செலக்ட்** என்கிற கட்டணச் சேவையை ஊட் அறிமுகப்படுத்தியது. விளம்பரமற்று காண்கை, தொலைக்காட்சி ஒளிபரப்புக்கு ஒரு நாள் முன்னரே காண்கை, ஊட்டால் தயாரிக்கப்படும் பிரத்யேகமான நிகழ்ச்சிகளைக் காண்கை ஆகியவை இந்த சேவையின் கூறுகள் ஆகும். பயனர் விருப்பத்தின் பெயரில் இது இயங்குகிறதே தவிர கட்டாயம் இல்லை. 

## மேற்கோள்கள்
 

பகுப்பு:2016 நிறுவனங்கள்
பகுப்பு:கோரிக்கை சேவைகளில் சந்தா காணொளிகள்
பகுப்பு:வயாகாம் 18
பகுப்பு:இந்திய பொழுதுபோக்கு வலைத்தளங்கள்
பகுப்பு: மேலதிக ஊடக சேவை நிறுவனங்கள்
பகுப்பு:இணைய தொலைக்காட்சி ஓடை சேவைகள்
கிளை நிறுவனம்

**கிளை நிறுவனம்** அல்லது **சேய் நிறுவனம்** என்று அறியப்படும் நிறுவனம் வேறொரு நிறுவனத்தினால் கட்டுப்படுத்தப்படும் அல்லது சொந்தம் கொண்டாடப்படும் நிறுவனம் ஆகும்.  கட்டுப்படுத்தும் நிறுவனத்தை தாய் நிறுவனம் என்று அழைப்பர்.

## விவரங்கள்
கிளை நிறுவனங்கள் வரி நிமித்தம் நிருவாக நிமித்தம் தனித்து இயங்குகின்றன. எனவே இத்தகைய நிறுவனங்களை ஒரு குறிப்பிட்ட நிறுவனத்தின் பிரிவு என்று சொல்லலாகாது. தாய் நிறுவனமும் கிளை நிறுவனமும் ஒரே தொழிலில்தான் ஈடுபடவேண்டும் அல்லது ஒரே இடத்தில் தான் செயல்பட வேண்டும் என்கின்ற நிர்ப்பந்தம் இல்லை. தாய் நிறுவனங்களில் நட்டம் ஏற்படும் போது கிளை நிறுவனங்களை இணைப்பது அல்லது விற்பது வாடிக்கை. 

தாய் நிறுவனங்கள் தங்களின் பங்குகள் மூலம் கிளை நிறுவனங்களைக் கட்டுப்படுத்துகின்றன. தாய் நிறுவனங்கள் என்று அழைக்கப்படுபவை கிளை நிறுவனங்களை விட பெரியதாக இருக்க வேண்டிய அவசியமில்லை. சில சமயங்களில் கிளை நிறுவனங்கள், தாய் நிறுவனங்களைக் காட்டிலும் மதிப்புமிக்கதாய் உள்ளன. 

ஒரு குறிப்பிட்ட தாய் நிறுவனம் பல்வேறு அடுக்குகளாக கிளை நிறுவனங்களை நிருவகிப்பதும் நடக்கும். இத்தகைய அடுக்குகள் முதல் அடுக்கு கிளை நிறுவனம் இரண்டாம் அடுக்கு கிளை நிறுவனம் என்று வரிசைப்படுத்தப் பட்டிருப்பன. 

## மேற்கோள்கள்
 

பகுப்பு: நிறுவனங்கள்
பகுப்பு:நிறுவனங்களின்_வகைகள்
ஜூபிலி மாளிகை, ஐதராபாத்து

**ஜூபிலி ஹால்** (*Jubilee Hall*) என்பது 1913 ஆம் ஆண்டில் இந்தியாவின் முந்தைய ஐதராபாத் மாநிலத்தின் நிசாம் மிர் உஸ்மான் அலிகானின் காலத்தில் கட்டப்பட்ட ஒரு அரண்மனையாகும். இது ஐதராபாத்தின் கட்டடக்கலை படைப்புகளில் தலைசிறந்த ஒன்றாக கருதப்படுகிறது. இது ஐதராபாத்தின் நம்பள்ளியில் அமைந்துள்ளது.  இது முன்னர் *பாக்-இ-ஆம்* என்று அழைக்கப்பட்ட பொது தோட்டங்களின் பச்சை புல்வெளிகளில் அமைந்துள்ளது.

## வரலாறு
1937 ஆம் ஆண்டில், ஏழாம் நிசாமின் முடிசூட்டு வெள்ளி விழா விழா இங்கு நடைபெற்றது. எனவே இந்த அரண்மனைக்கு இப் பெயர் வந்தது. இந்த சந்தர்ப்பத்தில் தங்க முலாம் பூசப்பட்ட ஒரு சிறப்பு நாற்காலி செய்யப்பட்டு அதில் அவரது முகடு பொறிக்கப்பட்டது. நாற்காலி இப்போது புராணி அவேலியில் காட்சிக்கு வைக்கப்பட்டுள்ளது.

இந்த நிகழ்வில் நிசாம் பரிசுகளையும் நினைவுச் சின்னங்களையும் பெற்றார். இந்த பரிசுப்பொருட்களும், ஓவியங்களும் கட்டிடத்தை இன்றும் அலங்கரிக்கின்றன.

## கட்டிடக்கலை
வலது|thumb|250x250px| ஜூபிலி மாளிகை
இந்த மாளிகையை *ஜைன் யார் ஜங்* என்பவர் வடிவமைத்தார். இந்த கட்டிடம் இந்திய-பாரசீக பாணியில் கட்டப்பட்டுள்ளது. இதன் மையத்தில், நிசாமின் கிரீட வடிவ, நிசாமின் சிம்மாசனத்திற்கான சிறிய ஆனால் உயர்ந்த மேடை கட்டப்பட்டது. இது நடுவில் வெள்ளைச் சதுரமாக தெளிவாகத் தெரிகிறது.

மாளிகையின் பிரமாண்டமான செவ்வக மண்டபம், சட்டமன்றம் அதன் தற்போதைய கட்டிடத்திற்குச் செல்வதற்கு முன்பு, 27 ஆண்டுகளாக மாநில சட்டமன்றக் குழு அலுவலகமாக பணியாற்றியது. மாளிகை இப்போது ஒரு மாநில மாநாட்டு மண்டபமாகவும், மாநில அரசாங்க செயல்பாடுகளுக்காகவும் செயல்படுகிறது.

## மேலும் காண்க

* சௌமகல்லா அரண்மனை
* புராணி அவேலி
* கோதி அரச அரண்மனை
* பாலாக்ணுமா அரண்மனை

## மேலும் படிக்க
*Fodor's India By Curtis, William, Fodor, Eugene, 1905- https://books.google.com/books?id=ifgtAAAAMAAJ&dq=jubilee+hall+hyderabad
*Developments in Administration Under H.E.H. the Nizam VII By Shamim Aleem, M. A. Aleem https://books.google.com/books?id=nWYeAAAAMAAJ&q=jubilee+hall+hyderabad&dq=jubilee+hall+hyderabad&pgis=1

## வெளி இணைப்புகள்

* The Hindu feature

பகுப்பு:ஐதராபாத் இராச்சியம்
பகுப்பு:தெலங்காணா வரலாறு
தாய் நிறுவனம்

**தாய் நிறுவனம்** அல்லது **பற்று நிறுவனம்** என்று அறியப்படும் நிறுவனம் பல்வேறு நிறுவனங்களில் பங்குகளை வாங்கி தக்கவைத்துக் கொள்ளும் நிறுவனமாகும். இத்தகைய நிறுவனங்களின் கீழுள்ள நிறுவனங்களை கிளை நிறுவனங்கள் என்பர். தாய் நிறுவனங்களையும் கிளை நிறுவனங்களையும் ஒருசேர **[[பெருநிறுவனக் குழுமம்]]** என்பர். 

## பதவேறுபாடு
ஒரு நிறுவனம் தாய் நிறுவனமாக அறியப்பட அதன் கிளை நிறுவனங்களின் பெருவாரியான பங்குகளை தக்கவைத்துக் கொண்டிருக்க வேண்டும். அப்படி பெருவாரியான பங்குகளை தக்க வைத்திருக்காத நிறுவனங்களைப் பற்று நிறுவனங்கள் என்றே அழைப்பர். எல்லாத் தாய் நிறுவனங்களும் பற்று நிறுவனங்கள். ஆனால், எல்லாப் பற்று நிறுவனங்கள் தாய் நிறுவனமாகா. எனினும், பல்வேறு நாடுகளில் பதங்கள் வேறுபடுகின்றன. சில நாடுகளில், பற்று நிறுவனங்கள் அனைத்தும் தாய் நிறுவனங்களின் பால் வைக்கப்படுகின்றன. 

## விவரங்கள்
தாய் நிறுவனங்கள் பங்குதாரர்களின் இடையே பெரும் நம்பகத்தன்மை கொண்டவையாய் உள்ளன. ஒரு குழுமத்தின் மூலத் தகவல்கள், அறிவுசார் சொத்து மற்றும் வணிக இரகசியங்கள் தாய் நிறுவனங்களின் பால் தான் பெரும்பாலும் வைக்கப்படும். இதனால் நம்பகத்தன்மை கூடுகின்றது. 

ஒரு நிறுவனம் தனக்கு கீழ் ஒரு நிறுவனத்தை உருவாக்கி அதன் பெரும்பாலான பங்குகளை தன்னகத்தே வைத்துக்கொண்டு பங்குகளை மட்டும் விற்பனை செய்யும் போது அந்நிறுவனம் தாய் நிறுவனம் என்று அழைக்கப்படுகிறது. ஒரு தாய் நிறுவனம் தன் கிளை நிறுவனத்தின் அத்தனை பங்குகளையும் தக்க வைத்துக் கொள்ளும் போது அக்கிளை நிறுவனம் முற்றும் சொந்தமாக்கப்பட்ட கிளை நிறுவனம் என்று அழைக்கப்படுகிறது. 

## மேற்கோள்கள்
 

பகுப்பு:நிறுவனங்கள் 
பகுப்பு:நிறுவனங்களின் வகைகள்
முதலீட்டு நிறுவனம்

**முதலீட்டு நிறுவனம்** என்று அறியப்படும் நிறுவனங்கள் பிற நிறுவனங்களில் முதலீடு செய்வதன் மூலம் வருவாய் ஈட்டும் நிறுவனங்கள் ஆகும். இத்தகைய நிறுவனங்கள் தங்களின் வாடிக்கையாளர்களின் சார்பில் தேவையான இடத்து முதலீடு செய்து முதலீட்டின் பயனாக வரும் வருவாய் கூட்டு மற்றும் இழப்பில் பங்கு கொள்வன. 

## விவரங்கள்
முதலீட்டு நிறுவனங்கள் நீண்ட கால வர்த்தக அடிப்படையில் செயல்படுகின்றன. குறுகிய காலத்தில் சிறுசிறு வர்த்தகத்தின் மூலம் வருவாய் ஈட்டும் போக்கு இவைகளிடம் இருக்காது. இத்தகைய நிறுவனங்கள் இடைநில் நிறுவனங்கள், காப்பீடு நிறுவனங்கள், வங்கிகள் தவிர்த்து பிற நிறுவனங்களில் முதலீட்டில் ஈடுபடுகின்றன. 

## மேற்கோள்கள்
 

பகுப்பு:நிறுவனங்கள் 
பகுப்பு:நிறுவனங்களின் வகைகள்
அயாத்து பக்சி பள்ளிவாசல்

**அயாத்து பக்சி பள்ளிவாசல்** (*Hayat Bakshi Mosque*) இந்தியாவின் தெலுங்கானா மாநிலம் ஐதராபாத் அருகேயுள்ள அயாத்து நகரில் அமைந்துள்ளது. அயாத்து பக்சி பேகம் பள்ளிவாசல் என்ற பெயராலும் இது அழைக்கப்படுகிறது. 1672 ஆம் ஆண்டில் கோல்கொண்டாவின் ஐந்தாவது சுல்தானான அப்துல்லா குதுப்சாவின் ஆட்சியின் போது இப்பள்ளிவாசல் கட்டப்பட்டது. அப்போது இதற்கு அயாத்து பக்சி பேகம் என பெயரிடப்பட்டது.

இந்தியாவின் ஐதராபாத்து நகரத்தின் கோல்கொண்டாவில் உள்ள குதுப் சாகி கல்லறைகள் அமைந்துள்ள இடத்தில் இதேபெயரில் பள்ளிவாசல் அமைந்துள்ளது என்பதும் குறிப்பிடத்தக்கதாகும்.

## கட்டடக் கலை
பள்ளிவாசல்  வழக்கமான குதுப்சாகி பாணி கட்டிடக்கலையில் களைப்புற்ற பயணிகள் ஓய்வெடுப்பதற்கான சராய் எனப்படும் இல்லத்துடன் கட்டப்பட்டுள்ளது. முகப்பில் ஐந்து அலங்கார வளைவுகள், இரண்டு தூபிகள், ஓர் ஒப்பனைப்பட்டை மற்றும் பாதுகாப்பிற்கான கைப்பிடிச்சுவர்  ஆகியவை உள்ளன. இக்கைப்பிடிச் சுவர் கட்டிடங்களுக்கு இடையே நீண்டு மூடப்பட்ட பன்னிரண்டு பக்க காட்சிக்கூட பாதை முழுவதற்கும் ஓடுகிறது. தொழுகை கூடம் உயர்ந்த ஒரு மேடையில் அமைக்கப்பட்டுள்ளது. மேடையின் கிழக்குப் பக்கத்திற்கும் மசூதிக்கும்  கீழே ஒரு கழுவு தொட்டி அமைக்கப்பட்டுள்ளது. இந்தப் பெரிய வளாகம் கிட்டத்தட்ட 5 ஏக்கர் பரப்பளவிற்கு பரவியுள்ளது. பயணிகளுக்கான ஓய்வு இல்லம்  150 மீட்டருக்கு 130 மீட்டர் நீள அகல முற்றத்தில் உள்ளது. இந்த விருந்தினர் மாளிகை 130 அறைகளைக் கொண்டதாகக் கூறப்படுகிறது. பள்ளிவாசலுக்கான ஆதி பாவ்லி எனப்படும் யானை கிணறு பள்ளிவாசலின் வடகிழக்கில் மிகப் பெரிய கிணறாக வெட்டப்பட்டுள்ளது.
 
## சர்ச்சை
2009 ஆம் ஆண்டு மே மாதத்தில் தொல்லியல் மற்றும் அருங்காட்சியகத் துறையானது, பெருநகர  ஐதராபாத்து மாநகராட்சி ஆணையத்திடம்  அயாத்து பக்சி பேகம் பள்ளிவாசலை ஒட்டியிருந்த 20 கட்டமைப்புகளை இடிக்க அனுமதி கோரியது.  இது 1960 ஆம் ஆண்டின் புராதன நினைவுச் சின்னங்கள் மற்றும் தொல்பொருள் தளங்கள் மற்றும் எச்சங்கள் சட்டத்தை மீறிய செயல் என்ற சர்ச்சை எழுந்தது.
 
## மேற்கோள்கள்

பகுப்பு:இந்தியக் கட்டிடங்கள்
பகுப்பு:ஐதராபாத்து
பகுப்பு:இசுலாமியக் கட்டிடக்கலை
பகுப்பு:பள்ளிவாசல்கள்